Държавен вестник, бр. 58, 2025 г., стр. 43

БРОЙ  58	
Д Ъ Р Ж А В Е Н  В Е С Т Н И К 	
СТР.  43   
Началник на медицински пункт на военно фор­
мирование 
Чл. 182. (1) Началникът на медицинския 
пункт на военното формирование е непосред­
ствено подчинен на командира (началника) 
на военното формирование. 
(2) Той е пряк началник на личния състав 
от медицинския пункт. 
Чл. 183. Началникът на медицинския пункт 
освен общите задължения е длъжен:
1. да участва в разработването на плано­
вете за бойна готовност, за мобилизация и за 
дейността на военното формирование;
2. да участва в разработването на мероприя­
тията по ЯХБЗ и Е на военното формирование; 
3. да провежда лечебно-профилактичните 
и противоепидемичните мероприятия и да 
контролира изпълнението на здравно-хигиен­
ните изисквания във военното формирование 
(структурата);
4. да организира своевременното оказване 
на медицинска помощ на ранените и болните 
и тяхната евакуация;
5. да организира медицинските прегледи 
на личния състав, да участва в амбулаторни­
те прегледи и при необходимост да насочва 
болните към лечебните заведения;
6. да организира медицинското осигуряване 
на личния състав на военното формирование 
по време на подготовката, спортни и други 
мероприятия и да предлага мерки за подоб­
ряване на физическото развитие и здравето 
на личния състав;
7. да провежда военномедицинската подго­
товка, организира и участва в здравната про­
света и разпространяването на здравословния 
начин на живот сред военнослужещите;
8. да осъществява контрол върху храната 
и водата за личния състав;
9. да контролира заделянето на проби от 
готовата храна и тяхното правилно съхранение; 
10. да контролира здравното състояние 
на работещите при специфични условия на 
труд и рискове за живота и здравето, които 
не могат да бъдат отстранени, ограничени 
или намалени; 
11. да води постоянно наблюдение на ли­
цата с хронични заболявания и да съобщава 
резултатите на командира (началника) на 
военното формирование;
12. да контролира хигиенното състояние на 
обектите във войсковия район и средствата 
за транспортиране на хранителни продукти; 
13. да анализира заболяемостта на личния 
състав и да предлага мерки за предотвра­
тяване на заболяванията и подобряване на 
хигиенното състояние;
14. да докладва своевременно на коман­
дира (началника) на военното формирование 
(структура) и на старшия медицински началник 
за всеки случай на инфекциозно заболяване, 
психическо заболяване или разстройство, 
както и за изпращането на военнослужещ в 
лечебно заведение поради получена травма 
или друго увреждане на здравето;
15. да организира и контролира воденето 
на медицинската отчетност;
16. да контролира спазването на правилата 
за пожарна безопасност в обектите на меди­
цинския пункт;
17. да изготвя и представя заявки за осигу­
ряване на медицинско имущество за военното 
формирование;
18. да организира и контролира съхраня­
ването на лекарствените продукти, особено 
на психотропните лекарствените продукти;
19. да оказва методическа помощ на сани­
тарните инструктори (санитари).
Главен сержант/флагмански старшина 
на военно формирование 
Чл. 184. (1) Главният сержант е пряко под­
чинен на командира (началника) на военното 
формирование.
(2) Той организира дейността на главните 
сержанти от подчинените военни формиро­
вания и е пряк началник на всички сержанти 
(старшини) и войници (матроси) във военното 
формирование. 
Чл. 185. Главният сержант изпълнява мето­
дически и контролни функции по отношение 
на сержантския (старшинския от ВМС) и 
войнишкия (матроския) състав от военното 
формирование.
Чл. 186. Главният сержант на военното 
формирование е длъжен:
1. да познава сержантите (старшините от 
ВМС) от военното формирование и да про­
вежда индивидуална работа с тях;
2. да работи за усъвършенстване на навици­
те, знанията и уменията на главните сержанти 
(старшини) от военното формирование;
3. да познава плана за дейността на воен­
ното формирование и да следи за неговото 
изпълнение в касаещия го обем;
4. да контролира организирането и про­
веждането на занятията от сержантите (стар­
шините) във военното формирование, както 
и да обобщава информацията, свързана с 
подготовката на личния състав;
5. да работи за усъвършенстване на ли­
дерските качества на главните сержанти 
(сержантите) във военното формирование;
6. да провежда методически и инструктор­
ско-методически занятия с главните сержанти 
от подчинените военни формирования по 
теми, утвърдени от командира на военното 
формирование;
7. да изготвя и съгласува предложения, 
свързани с длъжностното развитие на сержан­
тите (старшините) от военното формирование;
8. да познава социалните потребности и 
интереси на сержантите (старшините) и оказва 
помощ и съдействие за тяхното решаване;